Florin Cîțu a mai găsit un responsabil pentru eșecul campaniei de vaccinare: analfabeții funcțional.
Jumătate din cei care se vaccinează fac doza 3. Vaccinarea cu prima doză rămâne scăzută. România este pe locul 2 în Europa la decese COVID. Cîțu dă vină pe analfabeți pentru rata scăzută de vaccinare. Suedia a imunizat peste 75% din populație. Suediei s-a bazat pe campania făcută de specialiști.
Să rămână deschise restaurantele pentru vaccinați! Asta îi cere Cîțu lui Arafat. O încercare disperată de a da un impuls vaccinării, pentru că România este codașa Europei la vaccinare. Autoritățile încearcă să mascheze, însă, eșecul campaniei. Anunță triumfătoare că a crescut numărul de vaccinați, deși este evident că nu mai conving pe nimeni.Doar o treime dintre cei vaccinați azi au făcut-o cu prima doză. Cei mai mulți au fost la a treia doză. O dovadă în plus că toată campania cu care se laudă Cîțu nu dă roade. Premierul vede însă alți vinovați pentru asta: analfabeții funcțional."Am văzut câteva studii dintr-o anumită perioadă și am văzut o corelație între scorul de la testele PISA și rata de vaccinare. Și aici trebuie să facem niște studii să vedem ce putem face", a afirmat premierul Florin Cîțu."Vine din, bineînțeles, mentalitatea poporului suedez care are foarte mare încredere în autorități. Vine din faptul că au avut o comunicare care s-a făcut exclusiv de către specialiști și politicul nu s-a implicat deloc", a reacționat Andrei Mihai, român stabilit în Suedia.La noi e tocmai pe dos. Și asta se vede. La Craiova, oamenii s-au îmbulzit la un centru de vaccinare convinși nu de campania oficială, ci… de frică.